Konstantīns Koļcovs

Konstantīns Koļcovs (, ; dzimis ) ir baltkrievu hokejists, kurš spēlē malējā uzbrucēja pozīcijā. Pašlaik (2014) Koļcovs spēlē Kontinentālās hokeja līgas kluba Mitišču "Atlant" rindās, pildot arī tās kapteiņa funkcijas.

2008. gada jūnijā Koļcovs ieguva arī Krievijas pilsonību.

Spēlētāja karjera 
Savu profesionālā spēlētāja karjeru viņš uzsāka 1998.-99. sezonā, kad spēlēja Baltkrievijas Ekstralīgas klubā Minskas "Junost". Tiesa, pēc pāris tajā aizvadītām spēlēm, viņš nonāca Krievijas Superlīgas klubā Čerepovecas "Severstal", kurā aizvadīja atlikušo sezonas daļu. Uzreiz pēc sezonas, viņu, ar kopējo 18. numuru, NHL draftā izvēlējās Pitsburgas "Penguins". 1999.-00. sezonā Koļcovs spēlēja Novokuzņeckas "Metallurg", bet 2000.-01. sezonā - Kazaņas "Ak Bars". Tajā viņš uzsāka arī 2001.-02. sezonu, bet sezonas vidū tika aizmainīts uz Maskavas "Spartak" vienību.

2002.-03. sezonā viņš beidzot nonāca NHL, aizvadot divas spēles "Penguins" rindās. Pārējo sezonas daļu viņš spēlēja AHL klubā Skrentonas "Penguins". Nākamā bija viņa pirmā pilnā sezona "Penguins" rindās. NHL lokauta laikā Koļcovs paspēja uzspēlēt uzreiz divos klubos - Baltkrievijas Ekstralīgas Minskas "Dinamo", kā arī Maskavas "Spartak", bet pēc lokauta atgriezās NHL, kur aizvadīja 60 spēles "Penguins" rindās.

2006. gada viņš uzsāka spēlēt Krievijas klubā Ufas "Salavat Julajev". 2008. gadā Koļcovs izcīnīja Krievijas čempiona titulu, bet 2010.—11. sezonā kopā ar komandu izcīnīja arī Gagarina kausu.

2012. gada vasarā Koļcovs pievienojās Mitišču "Atlant" rindām. Divus gadu vēlāk Koļcovs kļuva par komandas kapteini.

Baltkrievijas hokeja izlases rindās Koļcovs spēlējis 1999. gada Pasaules čempionātā U-18 jauniešiem, divos Pasaules čempionātos junioriem, divos olimpisko spēļu kvalifikācijas turnīros, 2002. gada olimpiskajās spēlēs, kā arī sešos Pasaules čempionātos.

Ārējās saites 

1981. gadā dzimušie
Baltkrievijas hokejisti
Krievijas hokejisti
Čerepovecas "Severstal" spēlētāji
Novokuzņeckas "Metallurg" spēlētāji
Kazaņas "Ak Bars" spēlētāji
Maskavas "Spartak" spēlētāji
Ufas "Salavat Julajev" spēlētāji
Mitišču "Atlant" spēlētāji
Hokejisti 2002. gada ziemas olimpiskajās spēlēs
Hokejisti 2010. gada ziemas olimpiskajās spēlēs
Gagarina kausa ieguvēji
NHL drafta pirmās kārtas izvēles
Minskas "Dinamo" spēlētāji
Pitsburgas "Penguins" spēlētāji
Baltkrievijas Republikas Nopelniem bagātie sporta meistari
Minskā dzimušie